Moraliteit | SkalkSkryf
« Vrede op Aarde (2)
Vermiste Persoon »
Oktober 4, 2009 deur Joh Die gevoel van selfwees. Ken Wilber beskryf dit as ‘n ligte drukking in die middel van die voorkop, tussen en agter die oë. Die ontwikkeling van hierdie gevoel van selfwees omskryf hy as deel van die Atman Projek. Dit kan ook omskryf word as individuasie. In kort: die wil tot wese wat implisiete bestaan dryf tot die uiterste van ‘n begrensde entiteit.
En daarin lê die ding: die begrensde self bereik ‘n verskansde posisie waar dit maklik is om te veronderstel dat dit die middelpunt en fokus van die hele wêreld is.
Wat sodanige selfbehebtheid wel in toom hou is ‘n terugvoer meganisme gegrond in die gewaarwording van ons inter-afhanklikheid. Meeste normale mense besef op ‘n bewustelike vlak dat hulle nie vinger-alleen hul eie voortbestaan kan bewerkstellig nie: ons bestaan hang inderdaad af van die samewerking wat ons van andere ontvang. Moraliteit, in die sosiale sin, is presies daardie meganisme. ‘n Oog vir ‘n oog, en ‘n daalder vir ‘n daalder. (Besigheid, natuurlik, is eerder ‘n geval van: een van my daalders vir twee van joune.) ‘n Ewewig van gee en ontvang (in breë trekke) is die grondslag van enige samelewing. Die waardes wat toegeken word verskil van kultuur tot kultuur, maar die onderliggende beginsel is universeel, alhoewel idealisties.
Suid Afrika beklee nou die eerste plek wêreldwyd in terme van die wydste gaping tussen ryk en arm. Geen wonder nie. Watse soort moraliteit (of eerder gebrek daaraan) het tot die situasie gelei? ‘n Voorbeeld: die voorste kommunis in die land ry die duurste motor in die kabinet, en dit nogal die minister van hoër opvoeding.
Rate this:Deel hierie met jou matersFacebookE-posTwitterLike this:Like Loading...
Posted in Joh | Tagged kommunisme, moraliteit, self | 3 Kommentaar	3 Responses
op Oktober 5, 2009 at 6:31 nm Louwie
In Afrika beteken Kommunisme absolute gelykheid …. eendag gaan ons almal Mercs en Bee Ems ry. Dit is Sosialisme in overdrive. Om arm te wees sal teen die wet wees. Arm mense sal geskiet word.
op Oktober 5, 2009 at 8:23 nm flippiefanus
Dit maak vir my ook sin dat moraliteit as grondslag die beginsel bevat dat ons bestaan afhang van “die samewerking wat ons van andere ontvang” maar ek dink nie dat alle mense op aarde hierdie beginsel (betyds) besef of ontdek nie. Om daardie rede is daar ‘n opvoedingsproses nodig. Waar hierdie opvoedig faal lei dit tot ‘n gebrek aan moraliteit.
op Oktober 6, 2009 at 7:23 vm Joh
Tereg so, Flippiefanus. dis hoekom ek gesê het “meeste normale mense”. Dis ook die strekking van my laaste paragraaf, alhoewel nie so duidelik uitgedruk soos jy dit stel nie.
WordPress.com	Inloerders	170,637 Eintlik is die lewe te min om van te lewe, ...